โซเมอิโยชิโนะห้าสิบเอ็ด

โซเมอิโยชิโนะห้าสิบเอ็ด (; อักษรย่อ SY51; ) เป็นอดีตกลุ่มไอดอลเด็กสาวของประเทศไทยในจังหวัดเชียงใหม่ ถือเป็นวงไอดอลวงแรกในประเทศไทยที่ตั้งอยู่นอกกรุงเทพมหานคร

สถานะของวงโซเมอิโยชิโนะห้าสิบเอ็ด สิ้นสุดลงอย่างไม่เป็นทางการประมาณปลายปี พ.ศ. 2564 หลังจากไม่มีกิจกรรมและความเคลื่อนไหวใดจากต้นสังกัด

 ประวัติ 
ในช่วงแรก โซเมอิโยชิโนะห้าสิบเอ็ด ใช้ชื่อว่า ซีเอ็นเอกซ์ เกิร์ลทีนเอจ () นิยามตนเองว่าเป็นวงสำหรับเตรียมความพร้อมก่อนที่จะเป็นไอดอล หรือ  รูปแบบเดียวกับของญี่ปุ่นซึ่งมีจิกะไอดอลและโลคอลไอดอลที่พัฒนาไปจนสามารถเข้าเป็นสมาชิกของวงไอดอลระดับประเทศอย่างเอเคบีโฟร์ตีเอตได้ ซึ่งโซเมอิโยชิโนะห้าสิบเอ็ดเป็นโปรเจกต์ของกลุ่ม ซีเอ็นเอกซ์ จีที () ภายใต้การบริหารของ ต้น ธิติพันทธ์ ผู้บริหารของ Act Arts Performing Arts Center ดำเนินการค้นหาบุคคลที่มีศักยภาพในการพัฒนาไอดอลในพื้นที่ภาคเหนือและได้สมาชิกฝึกหัดในช่วงปลายเดือนกรกฎาคม พ.ศ. 2561  

ต่อมาจากกระแสตอบรับ ทำให้มีการออดิชั่นเพื่อเปิดรับสมาชิกในโปรเจกต์ใหม่ ชื่อว่า โซเมอิโยชิโนะห้าสิบเอ็ด () หรือ SY51 รับสมัครสมาชิกวงเพศหญิงอายุระหว่าง 13–20 ปีในระหว่างวันที่ 30 สิงหาคม ถึงวันที่ 6 กันยายน พ.ศ. 2561 และประกาศการคัดเลือกสมาชิกชุดแรกจำนวน 24 คนเมื่อวันที่ 18 กันยายน พ.ศ. 2561 ซึ่งมีสมาชิกเดิมของซีเอ็นเอกซ์ จีที ผ่านการัดเลือกด้วย 

สำหรับชื่อของวงโซเมอิโยชิโนะห้าสิบเอ็ดมีความหมาย คือ โซเมอิโยชิโนะ เป็นชื่อสายพันธุ์ของดอกซากุระสายพันธุ์หนึ่งที่คล้ายกับดอกพญาเสือโคร่งในภาคเหนือ และ ห้าสิบเอ็ด คือระยะเวลาของโปรเจกต์พิเศษที่จะมีอายุ 51 สัปดาห์ ซึ่งต่อมาเมื่อครบอายุ 51 สัปดาห์แล้วแต่วงก็ยังคงดำเนินกิจกรรมต่อไปเนื่องจากความฝันของสมาชิกวงไม่มีที่สิ้นสุดและยังคงหมายเลข 51 เอาไว้อยู่เนื่องจากเป็นหมายเลขมงคล

 ซิงเกิลที่ 1: สะพานสายรุ้ง 
ในวันเดียวกันที่มีการประกาศสมาชิกชุดแรกของวง คือวันที่ 18 กันยายน พ.ศ. 2561 ได้มีการประกาศชื่อซิงเกิลแรกของวงซึ่งถือเป็นเพลงเดบิวต์ของวงด้วย ชื่อว่าเพลง สะพานสายรุ้ง และมีการเผยแพร่เดโมเพลงให้ได้รับฟังครั้งแรกบนยูทูปเมื่อวันที่ 1 ตุลาคม พ.ศ. 2561 และเผยแพร่เพลงเต็มพร้อมกับมิวสิกวีดีโอพร้อมกันเมื่อวันที่ 23 พฤศจิกายน พ.ศ. 2561 จึงถือว่าเป็นการเปิดตัวซิงเกิลแรกอย่างเป็นทางการ

ในวันที่ 23 ธันวาคม พ.ศ. 2561 แฟนเพจของวงได้ประกาศข่าวสมาชิกรุ่นแรกของวงได้ประกาศออกจากวงจำนวน 2 คน คือ บิว และ พลอยเล็ก ด้วยเหตุผลทางด้านครอบครัวและการศึกษา ทำให้สมาชิกของวงลดเหลือ 22 คน โดยในวันเดียวกันได้มีการประกาศเลื่อนสถานะเด็กฝึกของวงขึ้นเป็นสมาชิกหลัก คือไออิ เนื่องจากออดิชั่นได้ในลำดับที่ 25 เพื่อขึ้นมาแทน 2 คนที่ได้ประกาศออกจากวง

 ซิงเกิลที่ 2: แสงแห่งความหวัง 
โซเมอิโยชิโนะห้าสิบเอ็ดได้ประกาศซิงเกิลที่สองของวง คือเพลง แสงแห่งความหวัง และเพลง ความคิดถึงของฤดูฝนในฐานะเพลงรองภายในงาน ไอดอล เอกซ์โป 2019 เมื่อวันที่ 10 กุมภาพันธ์ พ.ศ. 2562 โดยมี เฟิรส เป็นเซ็นเตอร์ของเพลง พร้อมกับสมาชิกในเพลง ได้แก่ เซ็นเตอร์, เกียลี่, อาลิยาห์, แชมมี่, อายะโกะ, ปลายฟ้า, ต้าร์, กีต้าร์, พลอย, แนล, ปาล์มมี่, หญิง, น้ำ, พลอยพิม และ อาย

 เดบิวต์สเตจ 
โซเมอิโยชิโนะห้าสิบเอ็ด ได้จัดเดบิวต์สเตจของวงชื่อว่า SY51 The Debut แบ่งออกเป็น 2 รอบการแสดง คือที่จังหวัดเชียงใหม่บ้านเกิดของวงเมื่อวันที่ 30 มีนาคม พ.ศ. 2562 ณ พรอมเมนาดา เชียงใหม่ และที่กรุงเทพมหานครในวันที่ 7 เมษายน พ.ศ. 2562 ณ เอ็มบีเคเซ็นเตอร์ โดยมีกิจกรรมการ 2-Shot และการแสดงเปิดตัวซิงเกิลหลักคือเพลงสะพานสายรุ้ง พร้อมด้วยการเปิดตัวเพลงใหม่คือเพลงแสงแห่งความหวัง (Silver Lining) เป็นครั้งแรก

 เปิดตัวสมาชิกฝึกหัด 
โซเมอิโยชิโนะห้าสิบเอ็ด ได้เปิดตัวสมาชิกฝึกหัดจำนวน 9 คนเมื่อวันที่ 26 พฤษภาคม พ.ศ. 2562 ในงาน Maya Cosplay Contest 2019 ประกอบไปด้วย พิมพ์ หยินมี่ พริกหวาน เฟย์ เฟรช เจมี่ นาโอกะ แบม และพิชพลอย
นอกจากนี้ในวันที่ 15 มิถุนายน พ.ศ. 2562 ทางวงได้ประกาศสำคัญถึงการส่งสมาชิกของวงจำนวน 5 คนไปฝึกฝนที่ประเทศเกาหลีใต้ ตั้งแต่ช่วงปลายเดือนสิงหาคม พ.ศ. 2562 แบ่งเป็น 2 ชุดคือ ชุดแรก ได้แก่ แชมมี่ และน้ำ ไปฝึกฝนระยะเวลา 1 ปี ชุดที่สอง ได้แก่ เกียลี่ ต้าร์ และพลอย ไปฝึกฝนระยะเวลา 3 เดือน ซึ่งทั้ง 5 คนได้แยกกันไปฝึกฝนกันต่างค่ายกัน มีกฎระเบียบการฝึกฝนที่แตกต่างกันไป

ขณะเดียวกันในเดือนมิถุนายน พ.ศ. 2562 ได้มีการประกาศเปิดตัววงน้องสาวของบีเอ็นเคโฟร์ตีเอตในพื้นที่จังหวัดเชียงใหม่ คือซีจีเอ็มโฟร์ตีเอต โดยมีกลุ่มเป้าหมายที่ไม่เฉพาะเจาะจงในภาคเหนือ แต่สามารถมาสมัครได้จากทั่วประเทศ แต่หากผ่านการคัดเลือกจะต้องย้ายมาฝึกซ้อมอยู่ที่จังหวัดเชียงใหม่ ซึ่งมีเจ้าของพื้นที่อยู่ก่อนแล้วคือวงโซเมอิโยชิโนะห้าสิบเอ็ดที่กำลังตีตลาดในกรุงเทพมหานคร

 ซิงเกิลที่ 3: ความคิดถึงของฤดูฝน 
โซเมอิโยชิโนะห้าสิบเอ็ด เปิดตัวซิงเกิลที่ 3 ชื่อว่า ความคิดถึงของฤดูฝน เมื่อวันที่ 25 สิงหาคม พ.ศ. 2562 ณ เอ็มบีเคเซ็นเตอร์ โดยเพลงนี้เป็นตำแหน่งเซ็นเตอร์คู่ ประกอบไปด้วย อาย และ แนล ซึ่งเพลงนี้ได้รับการสนับสนุนจากวีโก สมาร์ทโฟน มีเนื้อหาเกี่ยวกับการส่งต่อกำลังใจเพื่อทำลายความเศร้าในฤดูฝนด้วยความสดใสและสนุนสนาน พร้อมกับมีการจัดกิจกรรม Group Shot ภายในงาน

จากนั้นโซเมอิโยชิโนะห้าสิบเอ็ดได้เปิดตัวการโหวตคัดเลือกเซมบัสสึ Pick Your Oshi-Member จำนวน 12 คนสำหรับซิงเกิลที่ 4 ของวงผ่านระบบการโหวต โดยคะแนนโหวตจะได้มาจากการซื้อรหัสภายในแอปพลิเคชันของวง เปิดจำหน่ายระหว่างวันที่ 30 กันยายน ถึง 25 ตุลาคม และเริ่มโหวตได้ตั้งแต่วันที่ 7 ถึง 26 ตุลาคม พ.ศ. 2562 และประกาศผลในกิจกรรม 2Shot ที่กรุงเทพมหานครในวันที่ 27 ตุลาคม พ.ศ. 2562

ผลการโหวตปรากฏว่า เฟิรส ไดรับคะแนนมากที่สุดเป็นอันดับ 1 จึงได้รับตำแหน่งเซ็นเตอร์ของเพลง พร้อมกับสมาชิกที่ปรับเพิ่มขึ้นจากเดิม 12 เป็น 14 โดยอีก 13 คนประกอบไปด้วย กีต้าร์ แนล ปลายฟ้า หญิง อาร์เรีย พลอยพิม อาย แอนนี่ เฟย์ พิมพ์ เกน เซ็นเตอร์ และ ปาล์มมี่

รวมถึงมีการประกาศยูนิตเอส (เป็นกลุ่มย่อยในวงรูปแบบเดียวกับบีเอ็นเคโฟร์ตี้เอต) ประกอบด้วยสมาชิกจำนวน 10 คน คือ เฟิสท กีต้าร์ ปาล์มมี่ พลอยพิม อาย พิมพ์ แอนนี่ พิชพลอย ไออิ และ โฟร์ท

 รับสมัครรุ่นที่ 2 
ภายในงานเดียวกัน โซเมอิโยชิโนะห้าสิบเอ็ด ได้ประการรับสมัครสมาชิกวงรุ่นที่ 2 กำหนดคุณสมบัติเป็นเพศหญิง อายุระหว่าง 12–18 ปี มีภูมิลำเนาอยู่ในพื้นที่ภาคเหนือ ชอบการร้อง เต้น และอยากที่จะเป็นศิลปิน โดยรับสมัครระหว่างวันที่ 28 ตุลาคม ถึงวันที่ 30 พฤศจิกายน พ.ศ. 2562 แต่หลังจากครบกำหนดการรับสมัครกลับไม่มีการประกาศรายชื่อหรือแคนดิเดทแต่อย่างใด จึงคาดว่าการรับสมัครดังกล่าวน่าจะถูกยกเลิก

 การแพร่ระบาดของโควิด-19 
จากผลกระทบของการระบาดทั่วของโควิด-19 ในประเทศไทย ส่งผลให้วงไม่มีความเคลื่อนไหวใด ๆ เกี่ยวกับทั้งผลงานเพลงและงานแสดงเลย และเริ่มมีการประกาศออกจากวงจากสมาชิกรุ่นแรก คือ อาญาโกะ เมื่อวันที่ 15 เมษายน พ.ศ. 2563 และ เฟย์ ฐิตารีย์ พิทักษ์สังข์ เมื่อวันที่ 30 มิถุนายน พ.ศ. 2563

 ปัญหาการบริหารและความโปร่งใส 
ในวันที่ 8 สิงหาคม พ.ศ. 2563 ต้น ธิติพันธ์ เต็ง ผู้บริหารของวงโซเมอิโยชิโนะห้าสิบเอ็ด และวงไวโอเลต วิงค์ ได้ประกาศลาออกจากตำแหน่งบนเฟซบุ๊กส่วนตัวของตนเองเนื่องจากปัญหาสุขภาพและทำหน้าที่จนถึงวันที่ 31 สิงหาคม พ.ศ. 2563 พร้อมทั้งขอบคุณแฟนคลับและทีมงานทุกคน และต่อจากนี้จะมีทีมบริหารชุดใหม่ที่เป็นมืออาชีพเข้ามาบริหารวงต่อ คือ โซล อาร์ทติส สตูดิโอ (Seoul Artist Studio) ซึ่งดูแลทั้งโซเมอิโยชิโนะห้าสิบเอ็ด และไวโอเลต วิงค์ รวมถึงมีแผนจะตั้งวงคอตตอน แคนดี้ ขึ้นมาอีกวง

หลังจากการลาออกของผู้บริหารวง ได้เกิดการตั้งประเด็นคำถามต่าง ๆ ถึงฝ่ายบริหารของวงทั้งการประกาศลาออกในเฟซบุ๊กส่วนตัวของตนเอง แทนที่จะในช่องทางสื่อสารหลักของวง รวมถึงประเด็นของยอดเงินประมูลภาพเอสอาร์และสแตนดี้ของสมาชิกวงซึ่งอ้างว่าจะนำเงินไปบริจาคช่วยเหลือทางการแพทย์ในกรณีของไฟป่าในพื้นที่จังหวัดเชียงใหม่ แต่ไม่มีการแสดงหลักฐานการบริจาคแต่อย่างใด การสั่งจองหน้ากากอนามัยที่แจ้งว่าจะจัดส่งในวันที่ 15 มิถุนายนแต่ยังไม่ได้รับของ และการขอคืนเงินในการสั่งซื้อบ็อกเซ็ทมินิซีรีส์เรื่อง Good Night ที่สมาชิกของวงร่วมแสดงที่ยังไม่ได้รับการตอบกลับใด ๆ จากทีมงานของวง

นอกจากนี้ยังมีการเปิดเผยว่าทีมงานและสมาชิกของวงไม่ได้รับการจ่ายเงินเดือนเป็นระยะเวลาหลายเดือน การสั่งสินค้าล่วงหน้าตั้งแต่ช่วยต้นปีแต่ปัจจุบันเดือนสิงหาคมแล้วยังไม่ได้รับของ สมาชิกในวงไม่ทราบเรื่องการลาออกของผู้บริหาร รวมถึงไม่มีการเรียกสมาชิกของวงไปฝึกซ้อมเป็นระยะเวลาหลายเดือนแล้ว เงินจากกิจกรรมการเลือกตั้งที่จะดำเนินการออกเพลงใหม่ผ่านมา 1 ปีแล้วยังไม่มีการออกเพลงใหม่ โปรเจกต์ของรุ่นที่ 2 ยูนิตเอส แคนดีคอตตอนถูกยกเลิก

หลังจากการตั้งข้อสังเกตดังกล่าวจากแฟนคลับ วงได้ออกมาสื่อสารทางช่องทางเฟซบุ๊กแฟนเพจประกาศชี้แจงในประเด็นต่าง ๆ โดยมีสาเหตุหลักมาจากการแพร่ระบาดของโควิด-19 และการล็อกดาวน์ของรัฐบาล ส่วนของเงินประมูลสแตนดี้และการประมูลรูป ได้นำไปบริจาคยังโรงพยาบาลสันทราย จังหวัดเชียงใหม่ โรงพยาบาลลำพูน จังหวัดลำพูน และศูนย์ช่วยเหลือดับไฟป่า จังหวัดเชียงใหม่ ในประเด็นของเงินเดือนสมาชิกวงนั้น ตามสัญญาไม่ได้มีการระบุจำนวนเงินเดือนในสัญญา ทำให้สมาชิกวงมีรายได้จากส่วนแบ่งจากการขายของที่ระลึกต่าง ๆ และการขึ้นแสดงหลังจากหักค่าใช้จ่ายต่าง ๆ

ขณะที่สมาชิกของวงบางส่วนได้มีปฏิกิริยาตอบกลับต่อประกาศชี้แจงด้วยการประกาศสิ้นสุดการเป็นสมาชิกของวง ได้แก่ พลอย หัวหน้าวง, อาย รองหัวหน้าวง, เกียลี่, เซนเตอร์, ต้าร์, แนล, แอนนี่, เกน, ปลายฟ้า, โฟร์ท, ไอลิน, ไออิ และ แยม ส่วนของแชมมี่นั้นที่ก่อนหน้านี้ถูกคัดเลือกไปฝึกฝนที่ประเทศเกาหลีใต้ แต่ต่อมาได้ถูกคัดออกก่อนกำหนดก็ยังไม่ทราบชะตากรรมของตนเองหลังจากกลับมายังประเทศไทยและพบกับปัญหาของวงดังกล่าว เนื่องจากวงไม่ได้ให้ตนกลับไปร่วมกิจกรรมกับวงหลักหรืออย่างไร

 ร่วมแข่งขันโลดี เอกซ์ เนกซท์ไอดอล 
โซเมอิโยชิโนะห้าสิบเอ็ด ได้เข้าร่วมแข่งขันในรายการ โลดี เอกซ์ เนกซท์ไอดอล ประกอบด้วยสมาชิกทั้งหมด 8 คน ได้แก่ น้ำ, กีต้าร์, ปาล์มมี่, หญิง, พริกหวาน, พลอยพิม, เฟิสท์, พิมพ์ โดยผ่านการแข่งขันในรอบที่ 1 รอบแบทเทิล ชนะวงแอสเตอร์ในการออกอากาศวันที่ 28 ธันวาคม พ.ศ. 2563 และเข้าไปถึงรอบที่ 2 รอบสามสแตน พ่ายให้กับวงทศเกิร์ล

 การยุติบทบาทของวง 
โซเมอิโยชิโนะห้าสิบเอ็ด ยุติบทบาทลงอย่างไม่เป็นทางการ เนื่องจากไม่มีการประกาศใด ๆ จากต้นสังกัดของวง โดยมีการประกาศหมดสัญญาและไม่มีการต่อสัญญาเพิ่มเติมจากเฟสบุ๊กแฟนเพจวงคือ พลอยพิม และน้ำ ขณะที่ความเคลื่อนไหวสุดท้ายของวงปรากฏบนเฟสบุ๊กแฟนเพจของวงเมื่อวันที่ 15 สิงหาคม พ.ศ. 2564 เป็นโพสสุขสันต์วันเกิดให้กับสมาชิกของวงคือปาล์มมี่

หลังจากการหยุดเคลื่อนไหวของวง อดีตสมาชิกหลายคนได้เดินทางต่อในเส้นทางของการเป็นไอดอล ปรากฏให้เห็นเป็นผู้เข้าร่วมคัดเลือกและประกวดในวงไอดอลระดับประเทศหลากหลายวง เช่น เซนเตอร์ นันทภัค, อาย ฐิติรัตน์ และ แนล แนลริยา ในรายการลาสต์ ไอดอล (ไทยแลนด์) และ แนล แนลริยา ที่สามารถเป็นสมาชิกของบีเอ็นเคโฟร์ตีเอต รุ่นที่ 5 ได้

 สมาชิก 
 สมาชิก 
สมาชิกที่คงสถานภาพสมาชิกวงจนกระทั่งไม่มีความเคลื่อนไหวจากวง
 ชื่อ - นามสกุล ชื่อบนสเตจ วันเกิด หมายเหตุ  อัญชิสา ปลูกปัญญากุล ปาล์มมี่  ศิริกร เลขา เฟิสทพัฒน์นรี สินพูลทรัพย์ พิมพ์  พริกหวาน9 พฤศจิกายนเฟรช12 สิงหาคมเจมี่21 เมษายน

 อดีตสมาชิก 
สมาชิกที่ประกาศยุติการเป็นสมาชิกวง ทั้งผ่านช่องทางของวงและช่องทางส่วนตัว
 ชื่อ - นามสกุล ชื่อบนสเตจ วันเกิด ปีที่เป็นสมาชิก หมายเหตุ กฤตพร หาญวิริยะกิจ เกน17 พฤศจิกายน2561–2563  ศุภานัน พลับนิล ต้าร์1 ธันวาคม2561–2563 นภัสสร ดวงแก้วโฟร์ท6 มกราคม2561–2563  ฑิฆัมพร ยศทิพย์ พลอยเล็ก2561 อาญ่าโกะ วาคูซาวา อาญ่าโกะ12 พฤษภาคม 2561–2563  อาร์เรีย ชาร์ลิ่ง ณ เชียงใหม่ อาร์เรีย10 กุมภาพันธ์2561–2563 สิริยากร บุญมา ปลายฟ้า8 ตุลาคม2561–2563  คารีน่า คานิยอร์ เทียร์นี่ นาน่า31 มีนาคม2561–2562 พิมพ์ลภัส บุญรอดชู บิว19 กันยายน2561พรริรัตน์ ศรีวิชัยแยม30 สิงหาคม2561–2563 แอนนิตา อุตมะศรีแอนนี่2561–2563 ไอลิน เทพคำไอลิน19 มกราคม2561–2563 แนลริยา วิภาคกิจแนล2561–2563อดีตสมาชิก ลาสต์ ไอดอล (ไทยแลนด์)ป้จจุบันเป็นสมาชิก BNK48ธนพร บุญทวีพลอย22 ตุลาคม2561–2563 หัวหน้าวงสุทธิดา หลั่วเกียลี่2561–2563 มาลีรัตน์ วิบูลย์มาลีรัตน์แชมมี่2561–2563 ฐิติรัตน์ ละลีอาย2561–2563 นันทภัค อุณหกาญจน์กิจเซนเตอร์2561–2563อดีตสมาชิก ลาสต์ ไอดอล (ไทยแลนด์)จุฑาทิพย์ แสนปัญญากีต้าร์2561–2564ฐิตารีย์ พิทักษ์สังข์เฟย์7 มกราคม2562–2563พิชญาภา ไพศาลมรกตพิชพลอย14 ตุลาคม2562–2563นพมาศ เขียวธงไออิ9 มีนาคม2561–2563 ชนกานต์ นิรุตติปวรพลอยพิม2561–2564 หมดสัญญา 15 มิถุนายน พ.ศ. 2564นุชรินทร์ เงินคีรีน้ำ2561–2564 หมดสัญญา 15 มิถุนายน พ.ศ. 2564อภิชญา ทากลางหญิง2561–2564ย้ายไปวงไวโอเลต วิ้งค์

 รายชื่อผลงานเพลง 
 ซิงเกิล 
 ปี ลำดับ ซิงเกิล ออกจำหน่ายสมาชิกหมายเหตุ 2561 1  สะพานสายรุ้ง23 พฤศจิกายน (ดิจิทัล) 2562 2 แสงแห่งความหวัง 9 พฤษภาคม (ดิจิทัล)3ความคิดถึงของฤดูฝน13 กันยายน (ดิจิทัล)โปรเจกต์พิเศษร่วมกับวีโก สมาร์ทโฟน ถือเป็นซิงเกิลที่ 3 ของวง -4 - -มีการประกาศสมาชิก แต่ไม่มีการทำเพลงออกมาแต่อย่างใด
 อัลบั้ม 

 เพลงอื่น ๆ 
 ปี เพลง หมายเหตุอ้างอิง2562ดีกว่านี้โปรเจกต์พิเศษร่วมกับ สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.)  2564 หายแซ้บหายสอยเพลงสุดท้ายของวงที่ถูกปล่อยออกมา โดยไม่ได้ระบุรายละเอียดว่าเป็นซิงเกิลใหม่หรือเพลงประเภทใด

 ผลงานการแสดง 
 มิวสิกวิดีโอ 
 ปี เผยแพร่ครั้งแรก ชื่อเพลง กำกับโดย256123 พฤศจิกายนสะพานสายรุ้ง (Niji no Hashi)Chanavit Nutakom256230 มีนาคมแสงแห่งความหวัง (Silver Lining)Chanavit Nutakom1 มิถุนายน ดีกว่านี้อัศวนัยน์ กลิ่นเอี่ยม25 สิงหาคมความคิดถึงของฤดูฝนสุขนิยมโปรดักชั่น16 ธันวาคมสะพานสายรุ้ง Remastered Audio MVพรรณพันธ์ ทรงขำ

 ละคร ซีรีส์ 
 เคว้ง ทาง เน็ตฟลิกซ์ ร่วมแสดงโดย อาญ่าโกะ และ อาย (2562)
 วัยแสบสาแหรกขาด โครงการ 2 ทาง ช่อง 3 ร่วมแสดงโดย อาญาโกะ (2562)

 ภาพยนตร์ 
 ดิว ไปด้วยกันนะ ร่วมแสดงสมทบโดย หญิง และกีต้าร์ (2562)

 รายการโทรทัศน์ 
 โลดี เอ็กซ์ เนกซท์ไอดอล ทาง ช่องเวิร์คพอยท์ (2563-2564)

 โฆษณา/พรีเซ็นเตอร์/แบรนด์แอมบาสเดอร์ 
 ปี รายการ สมาชิก อ้างอิง 2561 SY51 x Gemoi Universe พลอยพิม, อาย, หญิง, กีต้าร์, แนล  2562 SY51 x NACC พลอยพิม, เซนเตอร์, อาย, แนล, น้ำ, หญิง, กีตาร์, ปาล์มมี่  SY51 x Wiko เฟิสท, ต้าร์, ปาล์มมี่, แอนนี่, พลอยพิม, พลอย, เซนเตอร์, เกียลี่, กีต้าร์, โฟร์ท, อาญ่าโกะ, อาร์เรีย, หญิง, ปลายฟ้า, อาย, แนล 

 กิจกรรมพบปะแฟนคลับ 
กิจกรรมของของโซเมอิโยชิโนะห้าสิบเอ็ด ประกอบไปด้วย 

 ปี วันที่จัดงาน ชื่องาน สถานที่ กิจกรรม อ้างอิง 2561 8 ธันวาคม  Gemoi Universe x SomeiYoshino51 GEMOI Lifestyle Cafe Meeting 256230 มีนาคมSY51 The Debutพรอมเมนาดา เชียงใหม่2Shotเขียนการ์ดใส7 เมษายนเอ็มบีเคเซ็นเตอร์25, 26 พฤษภาคมSY51 Group ShotMaya Cosplay Contest 2019เมญ่าเชียงใหม่Group Shot31 พฤษภาคม, 2 มิถุนายนSY51 Group ShotIdol Expo # 2 Let's Continueไบเทค บางนาGroup Shot15 มิถุนายนSY51 Group Shotat Phitsanulok Idol FestThe Grand Riverside พิษณุโลกGroup Shot3 สิงหาคมSY51 Group ShotJapan Week Phuketเซ็นทรัลภูเก็ตGroup Shot16, 18 สิงหาคมSY51 Group ShotJapan Week Chiang Maiเซ็นทรัลเฟสติวัล เชียงใหม่Group Shot25 สิงหาคม"ความคิดถึงของฤดูฝน" SY51 x Wikoเอ็มบีเคเซ็นเตอร์Group Shot 31 สิงหาคมSY51 Group ShotJapan Week Koratเซ็นทรัลพลาซ่านครราชสีมาGroup Shot8 กันยายนSY51 Group ShotMaruya #28อาคารรักตะกนิษฐ มหาวิทยาลัยสวนดุสิตGroup Shot21 กันยายนSY51 Group ShotAsian Idol Music Festเซ็นทรัลเฟสติวัล พัทยา บีซGroup Shot29 กันยายนSY51 ความคิดถึงของฤดูฝน 2Shot Evenเมญ่าเชียงใหม่2Shotเขียนการ์ดใส5 ตุลาคมSY51 Group Shotmini Tokyo Idol Festival in Bangkokโรงละครเคแบงก์สยามพิฆเนศGroup Shot6 ตุลาคมSY51 Group ShotIdol Marketไบเทค บางนาGroup Shot27 ตุลาคมSY51 ความคิดถึงของฤดูฝน 2Shot Evenเอ็มบีเคเซ็นเตอร์2Shot14 ธันวาคมSY51 Group Hi-Touch "แปะ มือ กั๋น"Siam Music Fest 2019: Bangkok Idol Festivalสยามสแควร์Group Hi-Touch25639 กุมภาพันธ์SY51 Valentine's Fanmeetพรอมเมนาดา เชียงใหม่2ShotVideo 2Shotเขียนการ์ดใส15 กุมภาพันธ์VIOLET WINK The Debut & SY51 Valentine's Fanmeetเอ็มบีเคเซ็นเตอร์ 31 ตุลาคม Selfie Group Shot SY51 FULL MOON HALLOWEEN PARTY @SIAM DISCOVERY สยามดิสคัฟเวอรี่ 13 พฤศจิกายน Selfie Group Shot and Selfie 2 Shot SY51at The Mall Japan Discovery 2020 เดอะมอลล์ไลฟ์สโตร์ งามวงศ์วาน Group shot2Shot29 พฤศจิกายนSelfie Group Shot SY51at World Cosplay Summit 2020ศูนย์การค้าเซ็นทรัลพลาซ่า เชียงใหม่ แอร์พอร์ตSelfie Group Shot6, 13 ธันวาคมGood Night -256414, 28 กุมภาพันธ์เลื่อนไม่มีกำหนดSY51 & Violet Wink Fanmeet 2021 -18-21, 23 มกราคมEVENT ONLINE VIDEO CALL WITH SY51 2021ออนไลน์ วีดีโอคอล

 คอนเสิร์ต 
 ปี วันที่ ชื่อ สถานที่จัด หมายเหตุ อ้างอิง256226 มกราคมJapan Expo Thailand 2019CentralWorldสเตจบี8 กุมภาพันธ์Kong Chiang Mai Music Festivalห้วยตึงเฒ่า จังหวัดเชียงใหม่ร่วมแสดงในคอนเสิร์ตIdol Expo 2019ไบเทค บางนาร่วมแสดงในคอนเสิร์ตNihonsai CMUมหาวิทยาลัยเชียงใหม่ร่วมแสดงในคอนเสิร์ต15 มิถุนายนPhitsanulok Idol FestThe Grand Riverside พิษณุโลกมินิคอนเสิร์ตร่วมกับ สยามดรีม14 กันยายนAmazing Brew and Blend @ ChiangRaiลานธรรม ลานศิลป์ ถิ่นพญามังราย จังหวัดเชียงรายร่วมแสดงเวทีหลัก8 ตุลาคมฮึบๆ ไทยแลนด์เมญ่าเชียงใหม่ร่วมแสดงในคอนเสิร์ตการกุศล28 ตุลาคมDigital Thailand Big Bang 2019ศูนย์นิทรรศการและการประชุมไบเทค บางนามินิคอนเสิร์ต7 พฤศจิกายนSaveUbon Concert Better Togetherลานหน้าห้างสุนีย์แกรนด์ ตึกสุนีย์ ทาวเวอร์ร่วมแสดงในคอนเสิร์ตการกุศล30 พฤศจิกายน7 สีคอนเสิร์ต ออนทัวร์บิ้กซี เชียงรายร่วมแสดงในคอนเสิร์ต 15 ธันวาคม ไทย-เดนมาร์ค มิ้ลค์สิค เฟสติวัล ลานเนินนุ่ม จังหวัดเชียงใหม่  ร่วมแสดงในคอนเสิร์ต256312 มกราคมTIME FOR HAPPINESS FESTIVAL CHILDREN DAY 2020 BY KAZZKIDS MAGAZINEศูนย์การค้าเซ็นทรัลเวิร์ลร่วมแสดงในมินิคอนเสิร์ตFrom Thailand to Australia: A Fundraising Concert to Save Australian Animalsลาน Groove @ centralwOrldร่วมแสดงในคอนเสิร์ตการกุศล14 มิถุนายนSpace Idol Music Fest 2020ผ่านแอปพลิเคชัน Zoomร่วมแสดงในคอนเสิร์ต20 กันยายนTokyo Idol Festival Online 2020 from Bangkok Public Shooting EventGMM Live Houseร่วมแสดงในคอนเสิร์ต

 สินค้าที่ร่วมมือกัน 
 ปี รายการ สมาชิก ชื่อสินค้า อ้างอิง 2561 SY51 x Gemoi Universe พลอยพิม อาย หญิง กีต้าร์ แนล คาแร็คเตอร์ของตัวการ์ตูนเกี่ยวกับโลกเวทมนตร์ 

 รางวัล 

 รางวัลเยาวชนต้นแบบ สาขาศิลปินนักร้อง ภายในงาน Thailand Master Youth 2019 จัดโดย ชมรมสร้างสรรค์พัฒนาเด็กและเยาวชนแห่งประเทศไทย เมื่อวันที่ 3 ตุลาคม พ.ศ. 2562

 ดูเพิ่ม 

 รายชื่อเกิร์ลกรุปในประเทศไทย
 ซีจีเอ็มโฟร์ตีเอต
 ฟีเวอร์
 สเว็ตซิกซ์ทีน

 อ้างอิง 

 แหล่งข้อมูลอื่น 




หมวดหมู่:กลุ่มดนตรีป็อปสัญชาติไทย
หมวดหมู่:เกิร์ลกรุปไทย
หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีที่ก่อตั้งในปี พ.ศ. 2561
หมวดหมู่:กลุ่มดนตรีที่ยุบเลิกในปี พ.ศ. 2564